### Beslutning

Godkendt.

Afbud: Astrid Jakobsen, Gunner Bertelsen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokal
demokratisk proces. Ugerløse lokalområde søger om frigivelse af midler til ekstra legeredskab ved en eksisterende legeplads i Ugerløse.

## Indstillinger

Direktøren indstiller, at ansøgningen imødekommes med en rammebevilling på 28.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023 - 2026 afsat en ny pulje af Få det Fikset midler på 14 mio. kr. til projekter i landdistrikter og 22 lokalområder. Man kan læse om Få det Fikset projektet på [adresse] hjemmeside.

Lokalområdet har afholdt godkendelsesmøde den 5. august 2025. På mødet deltog 22. Det blev af alle, at området søger om midler til ekstra legeredskab til legepladsen på Alex Lund i Ugerløse.

Legepladsen er oprindeligt etableret på lokalt initiativ. I forbindelse med strategi for offentlige legepladser blev legepladsen lovliggjort i 2017 med blandt andet etablering af faldunderlag og nedtagning af ulovlige elementer. Samtidig blev ejerskab, drift og løbende tilsyn overtaget af Kalundborg Kommune, men legepladsgruppen i Ugerløse tager ansvar for oprydning, maling m.m.

To større legeredskaber er nu udtjente og skal udskiftes og det er i samarbejde mellem kommune og Ugerløse valgt, at kommunen nedtager de to udtjente legeredskaber og opstiller et nyt legesystem. Dette betales af grønne områders løbende drift til legepladser, hvor der hvert år repareres og udskiftes legeredskaber på offentlige legepladser.

Den fælles dialog har udmundet i, at Ugerløse gerne vil bruge en del af få-det-fikset-midlerne til samtidig at indkøbe og opsætte et ekstra legeredskab. Der forventes afledt drift af dette redskab på 1500 kr./år. Alle ændringer på legepladsen er medtaget i en fælles byggeansøgning.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet.

## Økonomiske konsekvenser

Ugerløse lokalområde har 309.490 kr. i deres Få det Fikset pulje. Det samlede beløb, der søges om er 28.000 kr. Hvis projektet godkendes, resterer der herefter 281.490 kr. til andre Få det Fikset - projekter i Ugerløse. De afledte drifts- og vedligeholdelsesomkostninger tilrettes det administrative budget fra året efter, at projektet er etableret.

[adresse] bemærkninger er indarbejdet i sagen.

### Sagens forløb

20/08/2025 Økonomiudvalget
Anbefales.

Afbud: Gunner Bertelsen